Вијетнамски календар - ćirilicom
**Vijetnamski kalendar** je u suštini lokalizovana verzija kineskog kalendara, razlikuju se samo po tome što se u Vijetnamu koristi hanojska časovna zona umesto pekinške (koja je sat vremena ispred). To znači da će Vijetnamska nova godina (*Tết*) uglavnom biti na isti dan kao i Kineska nova godina, osim ako se ne umeša razlika u vremenu.

Razlike u odnosu na kineski kalendar usled vremenske zone
---------------------------------------------------------

Kineski/vijetnamski kalendar je baziran na astronomskim osmatranjima, zbog čega je zavisan od lokalnog standardnog vremena. Severni (komunistički) Vijetnam je 8.8.1967. prešao iz zone UTC+8 u zonu UTC+7, što je u Južnom Vijetnamu primenjeno tek 1975. na kraju Vijetnamskog rata. Usled ove razlike, Severni i Južni Vijetnam su čuveni Tết 1968 proslavili u različite dane. Efekt ove promene se video na primeru zimske kratkodnevice 1984. (21.12. u 16:21 po UTC). Po hanojskom vremenu kratkodnevica je bila 21.12. u 23:21, a po pekinškom to je već bio 22.12. u 00:21. 

Pošto 11. mesec kineskog/vijetnamskog kalendara mora sadržavati kratkodnevicu, Vijetnamci su za 11. mesec uzeli onaj u intervalu 23.11. - 21.12.1984. a Kinezi onaj sledeći, u periodu 22.12.1984.—20.1.1985. Zato je te 1985. Vijetnamska nova godina bila 21. januara/siječnja, a kineska 20. februara/veljače. Dva kalendara su se opet uskladila nakon što je u vijetnamski kalendar umetnut prestupni mesec u periodu 21.3.—19.4.

Drugi izvor razlike je u tome što je prvi dan lunarnog meseca po ovom sistemu onaj u kome se dogodi konjunkcija Sunca i Meseca (astronomski mlad Mesec). Tako je 2007. odgovarajaći mlad Mesec bio 17.2. u 23:15 po vijetnamskom vremenu, odn. 18.2. u 00:15 po kineskom; usled toga je 1. mesec u Kini počeo, i Nova godina došla, dan kasnije. 

Od 1975. do 2100. samo su četiri slučaja kada Lunarna nova godina počinje u različite dane u Vijetnamu i Kini, dva su već navedena:

| Godina | Vijetnamska nova godina | Kineska nova godina |
| --- | --- | --- |
| 1985 | 21. januar/siječnja | 20. februar/veljače |
| 2007 | 17. februar/veljače | 18. februar/veljače |
| 2030 | 2. februar/veljače | 3. februar/veljače |
| 2053 | 18. februar/veljače | 19. februar/veljače |

Razlika u zodijaku
------------------

"Zec" iz kineskog zodijaka je u vijetnamskom zamenjen "mačkom". Tako, dete rođeno u kineskoj godini Zeca je takođe rođeno u vijetnamskoj godini Mačke (*mèo/mão*). Takođe, kineska "ovca" je zamenjena vijetnamskom "kozom" (doduše, na kineskom je ista reč za te dve životinje). "Vo" ili "krava" iz kineskog zodijaka se u vijetnamskog često smatra za vodenog bivola (*sửu/trâu*). Ostalih 9 životinja su istovetni u oba zodijaka.

Takođe pogledati
----------------

* Kineski kalendar
* Tet ili Tết (Vijetnamska nova godina)

Spoljne poveznice
-----------------

(na engleskom:)

* Vietnamese New Year and its customs
* Travel Essay about Tet by a Vietnamese-American
* Lunar New Year Arhivirano 2008-01-30 na Wayback Machine-u
* Tet Nguyen Dan from Vietnam Tourism[*mrtav link*]
* Asian-Nation: Têt, A Celebration of Rebirth
* Tết definition on VDict
* How to compute the Vietnamese calendar
* The Vietnamese new year is a time of symbolism, celebration and plenty Arhivirano 2008-06-28 na Wayback Machine-u
* Tet in Seattle (Photos Arhivirano 2009-02-11 na Wayback Machine-u)
* Videos: 10th Annual Vietnamese "Tet"Spring Parade in San Jose 02/18/2007 (and Photos Arhivirano 2007-10-15 na Wayback Machine-u) and 25th Annual Tet Festival in Little Saigon, California

|  |  |
| --- | --- |
| Normativna kontrola Uredi na Wikidati | 
* LCCN: sh93008856

 |